Сергей Викторович Чекмезов

Сергей Викторович Чекмезов (10 қазан 1963) — КСРО және қазақстандық, ресейлік футболшы, қақпашы. Қазақстан футболының түлегі. 80-жылдардың соңында "Қайрат" командасында ойнаған. Кейін көптеген ресейлік клубтарда өнер көрсетті. Карьерасын аяқтаған соң біраз уақыт бапкерлікпен айналыстыhttp://www.fckairat.kz/index.php?option=com_content&view=category&layout=blog&id=50&Itemid=79. 

 Карьерасы 
1981 жылы "СКИФ-Алматы" клубына қабылданды. 1986 жылға дейін КСРО екінші лигасында ойнады. 1987 жылдың басында осы лигадағы фаворит клубтардың бірі "Шахтерге" ауысты. 29 сәуір күні "Торпедо" (Көкшетау) клубына қарсы ойында тұңғыш рет алаңға шықты. Маусым біткенше 25 кездесуде клуб қақпасын қорғады.  

1988 жылы "Қайрат" клубына ауысты, 4 маусымда КСРО кубогында тұңғыш рет "Қайрат" сапында алаңға шықты. Ал КСРО жоғары лигасындағы тұңғыш ойынын 12 шілдеде "Динамо" (Тбилисиге) қарсы өткізді , бұл ойында "Қайрат" 2:0 есебімен жеңіске жетті. Маусым соңында "Қайрат" бірінші лигаға түсіп қалды, есесіне КСРО федерациялар кубогында топ жарды. Чексезов Федерациялар кубогында үш кездесуде клуб қақпасын қорғады.  

1989 жылғы маусымда "Қайрат" қақпасын Сергей Бураков екеуі алма-кезек қорғады. Маусым қорытындысында клуб жоғары лигаға жолдама ала алмады да, Чекмезов Мәскеудің "Торпедосына" ауысты. "Қайрат" сапындағы соңғы кездесуін 1989 жылы 14 қазанда Ташкентте "Пахтакорға" қарсы өткізді (3:2). 

"Торпедода" Чекмезовтың жолы болмады, КСРО чемпионатында  бір рет те алаңға шықпады. 1991 жылы екінші лигадағы "Жемчужинаға" қосылды.  

2001 жылы карьерасын аяқтағанша ресейлік ортанқол командаларда ойнады.  

2007 жылы карьерасын  қайта жаңғыртып, "Востокпен" келісім шарт жасасты, бірақ алаңға шықпады. Оған дейін "Қайрат", "Тараз" клубтарында қ.б. қызметін атқарды.  

 Жетістіктері 

 КСРО футбол федерациялары кубогы: 1988
 КСРО бірінші лигасының қола жүлдегері: 1989

 Дереккөздер 

 Сілтемелер 
Профилі (footballfacts.ru)

Санат:10 қазанда туғандар
Санат:КСРО футболшылары
Санат:Ресей футболшылары
Санат:Қазақстан футболшылары
Санат:Қайрат ФК ойыншылары
Санат:Қазақстан футбол жаттықтырушылары
Санат:Ресей футбол жаттықтырушылары
Санат:Восток ФК ойыншылары
Санат:Торпедо Мәскеу ФК ойыншылары
Санат:Шахтер Қарағанды ФК ойыншылары
Санат:СКИФ Алматы ФК ойыншылары